rejauldu/bengali-wikipedia huggingface dataset:
বাথানডাঙ্গা উচ্চবিদ্যালয়, গোপালগঞ্জ জেলার অন্তর্গত কাশিয়ানী উপজেলার  মহেশপুর ও মাহমুদপুর ইউনিয়নের সংযোগস্থল হিসেবে পরিচিত বাথানডাঙ্গা বাজারের উপর অবস্থিত। বিদ্যালয়টির পূর্ব পাশ দিয়ে বারাসাতের খাল প্রবাহিত হয়েছে।  বিদ্যালয়টিতে একটি ৪তলা ও দুটি দ্বিতল ও একটি একতলা বিশিষ্ট ভবন এবং একটি খেলার মাঠ রয়েছে।  পরিচিতি বিদ্যালয়টির উত্তর পাশে রয়েছে দ্বিতল ভবন। মোট ৫ টি ভবন রয়েছে। ইংরেজি বড় অক্ষরের ইউ-সেপের এই বিদ্যালয়টিতে ১২ টি শ্রেণিকক্ষ, ১ টি অফিস কক্ষ, ১ টি শিক্ষক মিলনায়তনসহ একটি পৃথক গ্রন্থাগার রয়েছে। ৫.৩৪ একর জমির এই বিদ্যালয়টিতে রয়েছে ভাষা শহীদদের প্রতি শ্রদ্ধা নিবেদনের জন্য পাকা শহীদ মিনার, বিশাল খেলার মাঠ, ইত্যাদি।  অবস্থান বাথানডাঙ্গা উচ্চ বিদ্যালয়, গোপালগঞ্জ জেলার অন্তর্গত কাশিয়ানী উপজেলার  মহেশপুর ও মাহমুদপুর ইউনিয়নের সংযোগস্থল হিসেবে পরিচিত বাথানডাঙ্গা বাজারের উপর অবস্থিত। বিদ্যালয়টির পূর্ব পাশ দিয়ে বারাসাতের খাল প্রবাহিত হয়েছে। বিদ্যালয় এর পাশেই ৬৮নং বাথানডাঙ্গা সরকারি প্রাথমিক বিদ্যালয় অবস্থিত। ক্রমান্বয়ে বিদ্যালয়টি অত্র এলাকার প্রাণকেন্দ্রে পরিণত হচ্ছে।  প্রতিষ্ঠাকাল ১৯৪৫ সালে বিদ্যালয়টি স্থানীয় শিক্ষানুরাগীদের প্রচেষ্টায় মাইনর এডুকেশন হিসেবে পঞ্চম শ্রেণি পর্যন্ত চালু হয়। ১৯৫৩ সালের জুনিয়র বিদ্যালয় এবং ১৯৫৪ সালে বিদ্যালয়টি মাধ্যমিক বিদ্যালয়ের স্বীকৃতি লাভ করে।  তথ্যসূত্র  বিষয়শ্রেণী:গোপালগঞ্জ জেলার বিদ্যালয় বিষয়শ্রেণী:১৯৫৪-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৫৪-এ পূর্ব পাকিস্তানে প্রতিষ্ঠিত
মুতাল তিরুবন্ততি (          )  শ্রী বৈষ্ণবধর্মের দ্বাদশ আলবরের অন্যতম আলবর পোইগায় আল্বর দ্বারা রচিত একটি তামিল হিন্দু সাহিত্য রচনা।  এই স্তবগানটি  অন্ততি কাব্যিক কৌশলে  রচিত যাতে ১০০টি শ্লোক রয়েছে। এটি নালায়ীরা দিব্য প্রবন্ধম  নামক স্তোত্রসংকলনের একটি অংশ।    কিংবদন্তি   শ্রী বৈষ্ণব কিংবদন্তি অনুসারে, পোইগায় আল্বর একবার তিরুকোইলুরের উলাগালান্থ পেরুমাল মন্দিরে বিষ্ণুর প্রতি শ্রদ্ধা নিবেদন করতে গিয়েছিলেন। তিনি অপর দুই আলবর পে ও ভুটথের সাথে দেখা করেন। তাদেরকে তিনি চিনতেন না।কিন্তু তারা একই সময়ে কাকতালীয়ভাবে মন্দিরে যাচ্ছিলেন। যাত্রাকালে ঝড় বৃষ্টি শুরু হওয়ায় পোইগাই একটি মন্ডপমে থাকার জায়গা খুঁজে পান এবং পে তাকে জিজ্ঞাসা করেন যে তিনি তার ঘরে কিছু জায়গা ভাগ করতে পারেন কিনা। মন্ডপমে একটিমাত্র শয্যা ছিল। তা পর্যবেক্ষণ করে পোইগাই মন্তব্য করেন শুধু একজন ব্যক্তিই শয্যায় শয়ন করতে পারবেন এবং তারই সুবিধা হবে বেশি, তবে দুজনকে বসে থাকতে হবে। এই মুহুর্তে ভুটথ এলেন, ও অন্য দুই কবি-সাধকের সাথে মন্ডপম ভাগ করার ইচ্ছা প্রকাশ করলেন। তখন কবিত্রয় সিদ্ধান্ত নিলেন একজন ব্যক্তির  শুয়ে থাকাই সবচেয়ে উপযুক্ত হবে, দুজন লোক বসবে, কিন্তু তাদের মাঝে তিনজন থাকার মানে হল যে তারা দাঁড়িয়ে থাকলেই সবচেয়ে উপযুক্ত হবে। এইভাবে তিন কবি-সাধক সারা রাত দাঁড়িয়েছিলেন। হঠাৎ ভোরের সময় তারা তাদের মধ্যে এক চতুর্থ সত্তার উপস্থিতি অনুভব করলেন। সেই সময় তারা এতটাই অভিভূত হয়েছিলেন যে তাদের প্রত্যেকে তাদের অভিজ্ঞতালব্ধ একটি অন্ততি আকারে স্তোত্র রচনা করেন। সেই সত্তাটি ছিলেন পেরুমল। মুতাল তিরুবন্ততিকে পোইগায় আলবরের রচিত স্তব বলে উল্লেখ করা হয়েছে যেখানে তিনি দেবতার প্রতি তার প্রেমকে সূর্যের আলো ও প্রদীপের সাথে তুলনা করেছেন।   স্তোত্রগান   মুটাল তিরুবন্ততি-এর প্রথম স্তোত্রে কবির চিত্তের অনুভুতির ব্যাখ্যা করা হয়েছে যখন পেরুমল স্বয়ং আবির্ভূত হয়ে তাঁকে অভিভূত করেছিলেন:  পোইগাই আলবর এই রচনায় বিষ্ণুর বামন ও বরাহ অবতারের কার্যকেও উল্লেখ করেছেন:   আরও দেখুন   ইরন্তম তিরুবন্ততি  মুনরাম তিরুবন্ততি  নানমুকান তিরুবন্ততি   তথ্যসূত্র    বহিঃসংযোগ  Sri Poigai Alvar's Mutal Tiruvantati (Text and commentary) - N Rajagopalan   বিষয়শ্রেণী:হিন্দু বৈষ্ণব পুঁথি বিষয়শ্রেণী:তামিল সাহিত্য গ্রন্থ বিষয়শ্রেণী:তামিল সাহিত্য বিষয়শ্রেণী:নালাইরা দিব্য প্রবন্ধ
এসএফ অ্যামোনিয়া  হলো নরওয়ের টেলিমার্কের টিন লেকে চলাচলকারী একটি বাষ্পচালিত রেল ফেরি। ফেরিটি টিন হ্রদের চারটি রেল ফেরির মধ্যে একটি ছিল যা রজুকান লাইনকে টিনোসেট লাইনের সাথে সংযুক্ত করেছিল। নর্স্ক হাইড্রো এই সিস্টেমটি ব্যবহার করে রজুকান থেকে স্কিয়েন বন্দরে রাসায়নিক পরিবহনের জন্য ব্যবহার করা হয়। এই ফেরিটি বিশ্বের বাকি চারটি বাষ্পচালিত রেল ফেরির মধ্যে একটি এবং এখনও নরওয়ের মেইলে নোঙ্গর করা দেখা যায়।    বিশেষত্ব  বাম|থাম্ব|250x250পিক্সেল| মেল -এ ডিএফ অ্যামোনিয়া অ্যামোনিয়া  ১২০ মিটার ট্র্যাকে ১৭টি ডাবল-ট্র্যাক স্ট্যান্ডার্ড গেজ রেলওয়ে গাড়ি বহন করতে পারে, যার মোট ওজন ৬৩০ টন এবং একসাথে ১৫০ জন যাত্রী বহন করার ক্ষমতা আছে। অ্যামোনিয়ায় দুটি বাষ্পীয় ইঞ্জিন রয়েছে যার প্রতিটি ৩০০ কিলোওয়াট (৪০০ হর্সপাওয়ার) ক্ষমতা সম্পন্ন এবং প্রতি ঘন্টায় ২২ কিমি  গতিতে চলতে পারে।   ইতিহাস  নর্স্ক ট্রান্সপোর্টের দ্বারা নির্মিত তৃতীয় রেল ফেরি ছিল অ্যামোনিয়া। ১৯২৮ সালে যখন এটি নির্মাণের পরিকল্পনা করা হয় সেইসময় রুকানফস এবং হাইড্রো নামে দুটি খুব ছোট পুরানো ফেরি ছিল। বাস্তবে, হাইড্রোকে কমপক্ষে বিশ মিটার প্রসারিত করার কথা ভাবা হয়েছিল। প্রথমে ডিজেল ট্র্যাকশন দেবার পরিকল্পনা করা হয়, কিন্তু সেই সময়ে জাহাজের জন্য ডিজেল সর্বোত্তম ছিল না। অ্যামোনিয়া বাষ্পচালিত রেল ফেরিটি  এ/এস মস ভার্চুয়াল & ডক নামে একটি নির্মাণকারী সংস্থা দ্বারা টিন লেক ডকে এটি নির্মিত হয়। ১৯২৯ সালের ১৮ জুন এই রেল ফেরিটি চালু করা হয়। ফেরিটির নির্মাণে ৯৩২,০০০ নরওয়েজীয় ক্রোনা খরচ হয়েছিল, যার মধ্যে নর্স্ক ট্রান্সপোর্টকে দেওয়া হয় ৮২৯,৪৮৫ নরওয়েজীয় ক্রোনা।Payton and Lepperød, 1995: 86–88  অ্যামোনিয়া দ্রুত প্রধান ফেরি হয়ে ওঠে। ১৯৩৯ সালে এটি মোট ৩৪০ দিন পরিষেবা প্রদান করেছিল। যেখানে হাইড্রো এবং রুকানফস পরিষেবা প্রদান করেছিল যথাক্রমে ৩২ দিন ও ১৮ দিন । ১৯৪৪ সালে হাইড্রো ডুবে যাওয়ার পর, অ্যামোনিয়াকে হ্রদের ওপারে প্রধান পরিবহনের কাজটি করতে হয়। ১৯৪৪ সালের সেপ্টেম্বরের মধ্যে এটি প্রতিদিন আট রাউন্ড ট্রিপ করছিল। ১৯৫১ সালে কয়লাচালিত বয়লারের পরিবর্তে পেট্রোলিয়াম জ্বালানিচালিত বয়লার ব্যবহার শুরু হয়।Payton and Lepperød, 1995: 90–92  ১৯৫৬ সালে যখন ডিজেলচালিত এমএফ স্টোরগাট চালু করা হয়, তখন অ্যামোনিয়াকে একটি রিজার্ভ জাহাজে পরিণত করা হয়, যা মূলত স্টোরগাট মেরামতে থাকাকালীন সময় এটি ব্যবহৃত হতো। ১৯৬৫ সালের দ্য হিরোস অফ টেলিমার্ক চলচ্চিত্রে হাইড্রোর ভূমিকায় অ্যামোনিয়াকেও উপস্থাপন করা হয়। ১৯৭০-এর দশকে নর্স্ক পরিবহন এটিকে ডিজেল-বিদ্যুতে পুনর্নির্মাণের কথা বিবেচনা করে। ১৯৯১ সালে রেলপথটি বন্ধ হয়ে যাওয়ার পর অ্যামোনিয়া রেল ফেরিটিকে পরিষেবা থেকে সরিয়ে নেওয়া হয়, কিন্তু মেল শিপইয়ার্ডে এটি এখনও কার্যকর অবস্থায় জ্বলজ্বল করছে।   তথ্যসূত্র   বিষয়শ্রেণী:১৯২৯-এর জাহাজ বিষয়শ্রেণী:নরওয়ের বাষ্প চালিত জাহাজ বিষয়শ্রেণী:নরওয়ের সাংস্কৃতিক ঐতিহ্য
কাল্ট কিলার ২০২৪ সালের একটি মার্কিন অপরাধ থ্রিলার চলচ্চিত্র। এটি পরিচালনা করেছেন জন কীজ এবং চিত্রনাট্য লিখেছেন চার্লস বার্নলি চলচ্চিত্রটিতে অভিনয় করেছেন অ্যালিস ইভ, আন্তোনিও বান্দেরাস, শেলি হেনিগ ও পল রেইড।  সংক্ষিপ্ত বিবরণ কাহিনীটি শুরু হয় এক তরুণ তদন্তকারী কাসি হল্ট (অভিনীত: অ্যালিস ইভ) দিয়ে, যিনি তার পরামর্শদাতাকে হত্যার রহস্য উদঘাটনে বদ্ধপরিকর। খুনির সন্ধানে তিনি একজন ধারাবাহিক খুনির (সিরিয়াল কিলার) সাথে জোট বাঁধতে বাধ্য হন। এই চতুর খুনিটির চরিত্রে অভিনয় করেছেন আন্তোনিও বান্দেরাস। কলা-কুশলী  পরিচালক: জন কীজ  চিত্রনাট্য: চার্লস বার্নলি  প্রযোজক: জর্ডান ইয়েল লেভিন, জর্ডান বেকেরম্যান, মাইকেল জে. রথস্টেইন, রিচার্ড বোলগের, কনর ব্যারি, রিচার্ড ক্লাবফ ও জন কীজ  সঙ্গীত: আওফি ও'লিরি ও গেরি ওয়েন্স  চিত্রগ্রহণ: অস্টিন এফ. স্কমিট  সম্পাদনা: আর. জে. কুপার অভিনয়শিল্পী  অ্যালিস ইভ - কাসি হল্ট (তরুণ তদন্তকারী)  আন্তোনিও বান্দেরাস - মাইকেল টালিনি (সিরিয়াল কিলার)  পল রেইড - রোরি ম্যাকমাহোন  শেলি হেনিগ - জেমি ডগলাস মুক্তি কাল্ট কিলার ২০২৪ সালের ১৯ জানুয়ারি মার্কিন যুক্তরাষ্ট্রে মুক্তি পায়।  সমালোচনা  চলচ্চিত্রটি মিশ্র সমালোচনা লাভ করে। কিছু সমালোচক অভিনয়ের প্রশংসা করলেও, অনেকে গল্পের দুর্বলতা ও নির্মাণ নিয়ে মন্তব্য করেছেন।  তথ্যসূত্র  বিষয়শ্রেণী:২০২৪-এর চলচ্চিত্র
জোসেফ ই. ডউই (১৫ জুলাই, ১৮৬৫ - ৪ মার্চ, ১৯১৭) একজন পেশাদার বেসবল খেলোয়াড় ছিলেন। তিনি বাল্টিমোর ওরিওলসের এক মৌসুমে (১৮৮৯) আউটফিল্ডার ছিলেন। তার ক্যারিয়ারে, তার ব্যাটিং গড় ছিলো ০.২২৭। ৭৫ এট-ব্যাটে ব্যাটিং করে ৮ রান করেছেন।  তিনি লুইসিয়ানার নিউ অর্লিন্সে জন্মগ্রহণ করেন এবং ৫১ বছর বয়সে মারা যান।   বহিঃসংযোগ   বিষয়শ্রেণী:১৯১৭-এ মৃত্যু বিষয়শ্রেণী:১৮৬৫-এ জন্ম বিষয়শ্রেণী:লুইজিয়ানার বেসবল খেলোয়াড় বিষয়শ্রেণী:১৯শ শতাব্দীর মার্কিন পুরুষ ক্রীড়াবিদ
.এটি অস্ট্রিয়ার কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। এটি নিয়ন্ত্রণ করে থাকে নিক.এটি।   দ্বিতীয় স্তরের ডোমেইন  .এটি দ্বিতীয় স্তরের টপ লেভেল ডোমেইন। .এটি এর আওতায় সরাসরি নিবন্ধ করা যায়। ইংরেজি অক্ষরের ডোমেইন নামের জন্য আবেদন করতে হয় যা .এটি দ্বারা শেষ হয়। .এটি ডোমেইন নাম ডোমেইন হ্যাকেও ব্যবহার করা হয়। .এটি এর আগের নামটি অবশ্যই তিন অক্ষরের হতে হবে। যেমন, কেউ তার নিজের নামের জন্য আবেদন করলে তা অবশ্যই তিন অক্ষর (bor.at) হতে হবে। আন্তর্জাতিক ডোমেইন নাম নিবন্ধনের জন্য অঅবেদনও গ্রহণ করা হয়।   তথ্যসূত্র    বহিঃসংযোগ   NIC.AT Website  IANA .at whois information   Private Individuals  .at Registrars Website  বিষয়শ্রেণী:কান্ট্রি কোড টপ-লেভেল ডোমেইন বিষয়শ্রেণী:ইউরোপীয় জাতীয় টপ লেভেল ডোমেইন রেজিষ্ট্রি সদস্যদের কাউন্সিল
থাম্ব|ডান|হার্ভে  ডব্লিউ. কোহেনের দ্য মন্ত্র-রক ডান্স পোস্টার (১৯৬৬ সালের ডিসেম্বর মাসে তৈরি) মন্ত্র-রক ড্যান্স ছিল সান ফ্রান্সিস্কোর অ্যাভালন বলরুমে ১৯৬৭ সালের ২৯শে জানুয়ারি অনুষ্ঠিত একটি প্রতি-সংস্কৃতির সঙ্গীত অনুষ্ঠান। এটি ইন্টারন্যাশনাল সোসাইটি ফর কৃষ্ণ কনশাসনেসের (ইসকন) অনুসারীগণ সংস্থার প্রতিষ্ঠাতা অভয়চরণারবিন্দ ভক্তিবেদান্ত স্বামী প্রভুপাদের জন্য বৃহত্তর জনসাধারণকে সম্বোধন করার একটি সুযোগ হিসাবে আয়োজন করেছিলেন। এটি যুক্তরাষ্ট্রের পশ্চিম উপকূলে তাঁদের প্রথম কেন্দ্রের জন্য একটি প্রচারমূলক ও তহবিল সংগ্রহের প্রচেষ্টাও ছিল।  সেই সময়ের সবচেয়ে বিশিষ্ট ক্যালিফোর্নীয় রক দলগুলি মন্ত্র-রক ড্যান্সের সঙ্গে যুক্ত ছিল, যেমন গ্রেটফুল ডেড ও জেনিস জপলিন সহ বিগ ব্রাদার অ্যান্ড দি হোল্ডিং কোম্পানি, সেইসঙ্গে তৎকালীন তুলনামূলকভাবে অপরিচিত মবি গ্রেপও অনুষ্ঠানে উপস্থিত ছিল। ব্যান্ডগুলি প্রভুপাদের সঙ্গে উপস্থিত হতে এবং বিনামূল্যে অনুষ্ঠান করতে সম্মত হয়েছিল; আয়ের অর্থ স্থানীয় হরে কৃষ্ণ মন্দিরে দান করা হয়েছিল। প্রতি-সাংস্কৃতিক নেতাদের অংশগ্রহণ অনুষ্ঠানের জনপ্রিয়তাকে উল্লেখযোগ্যভাবে বাড়িয়ে দিয়েছিল; তাঁদের মধ্যে প্রভুপাদের সঙ্গে মঞ্চে হরে কৃষ্ণ মন্ত্র গাওয়ার নেতৃত্ব প্রদানকারী কবি অ্যালেন গিন্সবার্গ, এবং এলএসডি প্রবর্তক টিমোথি লিরি ও তৃতীয় অগাস্টাস ওসলে স্ট্যানলি ছিলেন।  পরবর্তীতে, মন্ত্র-রক ড্যান্স কনসার্টটিকে "চূড়ান্ত উচ্চ" ও "সান ফ্রান্সিসকো হিপ্পি যুগের প্রধান আধ্যাত্মিক ঘটনা" বলা হয়। এটি প্রভুপাদ ও তাঁর অনুগামীদের জন্য অনুকূল মিডিয়া বহিঃপ্রকাশের দিকে পরিচালিত করেছিল, এবং হরে কৃষ্ণ আন্দোলনকে ব্যাপকভাবে আমেরিকান জনসাধারণের মনোযোগের দিকে নিয়ে আসে। মন্ত্র-রক ড্যান্সের ৪০তম বার্ষিকী ২০০৭ সালে ক্যালিফোর্নিয়ার বার্কলিতে স্মরণ করা হয়েছিল।  তথ্যসূত্র  বিষয়শ্রেণী:প্রতি-সংস্কৃতি উৎসব বিষয়শ্রেণী:আন্তর্জাতিক কৃষ্ণভাবনামৃত সংঘ বিষয়শ্রেণী:জনপ্রিয় সংস্কৃতিতে হিন্দুধর্ম বিষয়শ্রেণী:হিপি আন্দোলন বিষয়শ্রেণী:মার্কিন যুক্তরাষ্ট্রের রক উৎসব বিষয়শ্রেণী:কীর্তন পরিবেশক বিষয়শ্রেণী:জনপ্রিয় সংস্কৃতিতে কৃষ্ণ
thumb|অবলোকিতেশ্বর পদ্মপাণি, অজন্তার গুহাচিত্র, আ. ৪৫০-৫০০ খ্রিঃ শিল্পকলার ইতিহাস বলতে নান্দনিক বা ভাব-বিনিময়ের উদ্দেশ্যে মানুষের দ্বারা নির্মিত সেই সমস্ত দৃশ্যমান বস্তুর ইতিহাসকে বোঝায় যেগুলির মাধ্যমে বিভিন্ন ধারণা, আবেগ বা সাধারণভাবে কোনো দৃষ্টিভঙ্গী দর্শকসমক্ষে উপস্থাপিত হয়েছে। বিভিন্ন যুগে দৃশ্য কলার বিভিন্ন রকম শ্রেণিবিভাগ করা হয়েছে, যেমন- আধুনিক ললিত কলা ও ফলিত কলার বিভাজন অথবা মানব মননের বহিঃপ্রকাশ হিসেবে কলাবিদ্যাকে তুলে ধরে প্রদত্ত বিভিন্ন সংজ্ঞা। বিংশ শতাব্দীতে কলার প্রধান শাখা হিসেবে নয়টি বিদ্যাকে চিহ্নিত করা হয়, যথা স্থাপত্য, ভাস্কর্য,চিত্রকলা, সঙ্গীত, নৃত্য, কাব্য (সাধারণভাবে সাহিত্যের অংশ হিসেবে চিহ্নিত, যার মধ্যে নাটক ও অন্যান্য বিবরণীও পড়ে),   চলচ্চিত্র, ফটোগ্রাফি এবং গ্রাফিক আর্ট। ফ্যাশন ও গ্যাস্ট্রোনমি প্রভৃতি পুরোনো বিদ্যার সাথে ভাব প্রকাশের নতুন অনেক মাধ্যমকেও বর্তমানে শিল্পের মর্যাদা দেওয়া হয়, যথা ভিডিও, ডিজিটাল শিল্প, পারফর্ম্যান্স শিল্প, বিজ্ঞাপন, অ্যানিমেশন, টেলিভিশন এবং ভিডিও গেম।  শিল্পকলার ইতিহাস হল বিভিন্ন বিজ্ঞান ও শিল্পের একটি বহুশাস্ত্রীয় শাখা। এর উদ্দেশ্য হল সময়ের নিরিখে শিল্পের নৈর্ব্যক্তিক মূল্যায়ন, বিভিন্ন সংস্কৃতির শ্রেণীকরণ ও আলোচনার সুবিধার্থে যুগ বিভাগ।Gardner, p.xlvi শিল্পের ইতিহাসের ধারাবাহিক চর্চা পাশ্চাত্যে প্রথম শুরু হয় রেনেসাঁস-এর সময়ে, এবং তখন এই সদ্যোজাত শাস্ত্রটির উপজীব্য বিষয় ছিল কেবল পাশ্চাত্য শিল্প। সময়ের সাথে সাথে বিশ্বের বিভিন্ন সভ্যতার শিল্পকলার যথাযথ বিশ্লেষণ শুরু হয়েছে, আর প্রতিটি সভ্যতার শিল্পকে শুধুমাত্র পাশ্চাত্য মাপকাঠিতে বিচার না করে তাদের স্ব-মূল্যায়নের স্বীকৃতিও দেওয়া হয়েছে।  বর্তমানে শিল্পকলার বিশ্বব্যাপী চর্চা, প্রসার ও সংরক্ষণ সম্ভব হয়েছে। বিংশ শতাব্দী জুড়ে ব্যক্তিগত ও সরকারি উদ্যোগে প্রতিষ্ঠিত শিল্প জাদুঘর, শিল্প প্রদর্শনশালা প্রভৃতি নির্মিত হয়েছে। এই সমস্ত স্থানে বিভিন্ন প্রকার শিল্পকীর্তির বিশ্লেষণ ও নথিবদ্ধকরণের পাশাপাশি জনসাধারণের উপভোগের স্বার্থে শিল্প প্রদর্শনীরও ব্যবস্থা করা হয়। গণমাধ্যমের উদ্ভব ও অগ্রগতি শিল্পকলার চর্চা ও বিস্তারের ক্ষেত্রে প্রভূত সহায়তা করছে। হুইটনি দ্বিবার্ষিক, সাও পাওলোর দ্বিবার্ষিক, ভেনিসের দ্বিবার্ষিক এবং কাসেলে অনুষ্ঠিত ডকুমেন্টা প্রভৃতির মাধ্যমে শিল্পের নিত্য-নতুন ভঙ্গী ও ঐতিহ্যের বিকাশ সম্ভব হয়েছে। বিভিন্ন জাতীয় ও আন্তর্জাতিক পুরস্কার প্রচলনের মাধ্যমে শিল্পকলায় উৎসাহ প্রদান শুরু হয়েছে। ইউনেস্কোর মত সংস্থাও বিশ্ব ঐতিহ্যবাহী স্থানের তালিকা প্রস্তুতির মাধ্যমে পৃথিবীর প্রধান প্রধান সৌধ ও স্মারক প্রভৃতির সংরক্ষণে এগিয়ে এসেছে।Onians (2008), p. 316-317.   আরও দেখুন    শিল্পকলা  রেনেসাঁ শিল্প অ্যানিমেশনের ইতিহাস চলচ্চিত্রের ইতিহাস সাহিত্যের ইতিহাস সঙ্গীতের ইতিহাস চিত্রাঙ্কনের ইতিহাস কাব্যের ইতিহাস  তথ্যসূত্র  বিষয়শ্রেণী:শিল্পকলা বিষয়শ্রেণী:ইতিহাস বিষয়শ্রেণী:মূল বিষয়ের নিবন্ধ বিষয়শ্রেণী:কলা ইতিহাস বিষয়শ্রেণী:শিল্পকলা ইতিহাসবিদ
অশোক ভদ্র অশোক ভদ্র একজন ভারতীয় সুরকার যিনি মূলত বলিউড এবং বাংলা চলচ্চিত্র শিল্পে কাজ করেন।  শুধু একটু ভলোবাসা এবং পরোশমণির-র মতো অ্যালবামেও তিনি কাজ করেছেন।    ডিসকোগ্রাফি    সংগীত পরিচালক হিসাবে    রাখাল রাজা (১৯৯৫)  তোমাকে চাই (১৯৯৭)  সবার উপরে মা (১৯৯৭)  নিষ্পাপ আসামী (১৯৯৭)  শিমুল পারুল (১৯৯৮)  নাগ নাগিনী (১৯৯৮)  কমলার বনবাস (১৯৯৮)  নয়নের আলো (১৯৯৮)  মধু মালতী (১৯৯৯)  কাঞ্চনমালা (১৯৯৯)  গরীবের রাজা রবিনহুড (১৯৯৯)  সৎভাই (২০০০)  এই ঘর এই সংসার (২০০০)  ভালোবাসার ছোঁয়া (২০০০)  সুয়োরাণী দুয়োরাণী (২০০১)  ওস্তাদ (২০০১)  জবাব চাই (২০০১)  শত্রুর মোকাবিলা (২০০২)  কুরুক্ষেত্র (২০০২)  স্নেহের প্রতিদান (২০০৩)  সবুজ সাথী (২০০৩)  মায়ের আঁচল (২০০৩)  কর্তব্য (২০০৩)  ত্যাগ (২০০৪)  তিস্তা পাড়ের কন্যা (২০০৪)  সজনী (২০০৪)  রাজাবাবু (২০০৪)  প্রতিশোধ (২০০৪)  পরিবার (২০০৪)  কুলি (২০০৪)  বাদশা দ্য কিং (২০০৪)  অগ্নি (২০০৪)  সংগ্রাম (২০০৫)  রাজমহল (২০০৫)  দেবী (২০০৫)  দাদার আদেশ (২০০৫)  চোরে চোরে মাসতুত ভাই (২০০৫)  বাজী (২০০৫)  স্বার্থপর (২০০৬)  সকাল সন্ধ্যা (২০০৬)  অগ্নিপরীক্ষা (২০০৬)  অভিমন্যু (২০০৬)  Shikar (2006)  প্রেম(২০০৭)  নারীর সম্মান (২০০৭)  মহাগুরু (২০০৭)  জীবন সাথী (২০০৭)  আলোয় ফের (২০০৭)  টক্কর (২০০৮)  গোলমাল (২০০৮)  জন্মদাতা (২০০৮)  ব্লাড (২০০৮)  রাজকুমার (২০০৮)  চাওয়া পাওয়া(২০০৯)  এই পৃথিবী তোমার আমার (২০০৯)  জামাই রাজা (২০০৯)  স্বার্থ (২০০৯)  ভালোবাসা জিন্দাবাদ (২০০৯)  ফিরে পেতে চাই (২০০৯)  ভালোবাসা যুগ যুগ জিয়ো (২০০৯)  বেলা শেষে (২০০৯)  প্রতিদ্বন্দী (২০১০)  লাভ সার্কাস (২০১০)  সীমান্ত পেরিয়ে (২০১০)  বর বউ খেলা (২০১০)  জয় বাবা ভোলানাথ (২০১০)  কাখনও বিদায় বোলো না (২০১০)  এই অরণ্য (২০১১)  আপন শত্রু(২০১১  বাংলা বাচাও (২০১১)  পিয়া তুমি (২০১১)  রান (২০১১)  ওগো বিদেশিনী (২০১১)  অচেনা প্রেম (২০১১)  ভালো মেয়ে মন্দ মেয়ে (২০১১)  দুজনে মিলব আবার (২০১১)  বেস্ট ফ্রেন্ড (২০১১)  লড়াই (২০১১)  কি করে বোঝাব তোমাকে (২০১২)  ফিরে এসো তুমি (২০১২)  সাড়ে চুয়াত্তর ঘোষপাড়া (২০১৩)  ব্লাডি ইশক (২০১৩)   সুরকার    ব্লাডি ইশকিউ (২০১৩)  লাভ বার্ডস (২০১১)   নেপথ্য গায়ক হিসাবে    কাখনও বিদায় বলো না (২০১০)   আরও দেখুন    দেবোজ্যোতি মিশ্র  অঞ্জন দত্ত   তথ্যসূত্র    বহিঃসংযোগ      বিষয়শ্রেণী:ভারতীয় নেপথ্য গায়ক বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বলিউডের নেপথ্য সঙ্গীতশিল্পী বিষয়শ্রেণী:জীবিত ব্যক্তি বিষয়শ্রেণী:ভারতীয় চলচ্চিত্র সঙ্গীত সুরকার
হেনরি জর্জ অ্যালেন এমএ জেপি কিউসি (২৯ জুলাই ১৮১৫ - ২০ নভেম্বর ১৯০৮)  একজন ব্রিটিশ আইনজীবী এবং উদার রাজনীতিবিদ ছিলেন।   সংসদীয় কর্মজীবন  অ্যালেন ১৮৮০ সালে পেমব্রোকের পার্লামেন্ট সদস্য নির্বাচিত হন,  এবং আসন পুনর্বিন্যাস আইন ১৮৮৫ এর অধীনে পুনর্গঠিত না হওয়া পর্যন্ত তিনি এই আসনটি ধরে রেখেছিলেন। ১৮৮৫ সালের সাধারণ নির্বাচনে, তিনি অ্যাডমিরাল রিচার্ড মেইনকে অল্পের জন্য পরাজিত করে পেমব্রোক এবং হ্যাভারফোর্ডওয়েস্টের এমপি নির্বাচিত হন। ১৮৮৬ সালের সাধারণ নির্বাচনে তিনি পদত্যাগ না করা পর্যন্ত তিনি এই আসনটি ধরে রেখেছিলেন।   পরবর্তী জীবন ও মৃত্যু  তিনি ১৮৮৯ সালে কেয়ারু ওয়ার্ডের প্রতিনিধিত্ব করে পেমব্রোকেশায়ার কাউন্টি কাউন্সিলের সদস্য হিসাবে বিনা প্রতিদ্বন্দ্বিতায় নির্বাচিত হন। কাউন্সিলের প্রথম বৈঠকে অ্যালেন অ্যাল্ডারম্যানদের নির্বাচনে সবচেয়ে বেশি ভোট পান। এরপরই তিনি কাউন্টি কাউন্সিলের প্রথম স্থায়ী চেয়ারম্যান হন।  অ্যালেন ৯৩ বছর বয়সে অবিবাহিত অবস্থায় মারা যান।'ALLEN, Henry George', Who Was Who, A & C Black, an imprint of Bloomsbury Publishing plc, 1920–2014; online edn, Oxford University Press, 2014 ; online edn, April 2014 accessed 26 April 2014   তথ্যসূত্র    বহিঃসংযোগ     বিষয়শ্রেণী:লিংকনস ইনের সদস্য বিষয়শ্রেণী:যুক্তরাজ্যের সংসদ সদস্য ১৮৮৫-১৮৮৬ বিষয়শ্রেণী:যুক্তরাজ্যের সংসদ সদস্য ১৮৮০-১৮৮৫ বিষয়শ্রেণী:ক্রাইস্ট চার্চ, অক্সফোর্ডের প্রাক্তন শিক্ষার্থী বিষয়শ্রেণী:রাগবি স্কুলে শিক্ষিত ব্যক্তি বিষয়শ্রেণী:ওয়েলসের নির্বাচনী এলাকা থেকে উদারপন্থী দল (যুক্তরাজ্য) এর সংসদ সদস্য বিষয়শ্রেণী:১৯০৮-এ মৃত্যু বিষয়শ্রেণী:১৮১৫-এ জন্ম বিষয়শ্রেণী:পেমব্রোকেশায়ারের নির্বাচনী এলাকা থেকে যুক্তরাজ্যের সংসদ সদস্য
চেগা মৌরিতানিয়ার খুব উত্তর-পূর্ব অংশে অবস্থিত একটি পরিত্যক্ত দুর্গ। এর অবস্থান আলজেরিয়া এবং মালির সীমান্তের কাছাকাছি। এটি কয়েক শতাব্দী  ধরে বাণিজ্যিক কাফেলা গুলির বিশ্রাম ও বিরতির স্থান। দুর্গ থেকে ৫০০ মিটার দূরে একটি জলের উৎসের কাছে নিওলিথিক শিলা খোদাই করা আছে। Hein and Wil de Vries' travel report  চেগা একটি মসজিদ এবং একটি সামরিক দুর্গ নিয়ে গঠিত। এটি ফরাসি বিদেশী সৈন্য কর্তৃক নির্মিত হয়েছিল এবং স্বাধীনতার পরে মৌরিতানিয়ার সেনাবাহিনী দখল করে। Hein and Wil de Vries' travel report ডান|থাম্ব| চেগার কাছে কারিগর খনির একটি দৃশ্য যদিও সীমান্তে অনুপ্রবেশকারী ও অবৈধ বিদেশীদের এখনও দেখা মাত্র গুলি করার আইন রয়ে গেছে' তবুও ২০১৯ সালে রাষ্ট্রপতি মোহাম্মদ ওউলদ গাজোয়ানি সীমিত পরিসরে চেগা দূর্গের আশেপাশের সামরিক অঞ্চল উন্মুক্ত করেছিলেন। তখন থেকে চেগায় হস্তনির্মিত যন্ত্র ব্যবহার করে মৌরিতানিয় এবং মালিয়ান কারিগররা  এখানে ধাতব সোনার খোঁজ করায় এস্থান একটি উন্মুক্ত খনিকেন্দ্রে পরিণত হয়েছে।পাশাপাশি রাশিয়ান শক্তি সংস্থা এমিরাল রিসোর্সেস এখানে প্রাতিষ্ঠানিকভাবে বৃহৎ সোনার মজুত খুঁজছে।  তথ্যসূত্র   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:মৌরিতানিয়ার জনবহুল স্থান
Beagle 2|link=Beagle 2  Bradbury Landing|link=Mars Science Laboratory#Landing site  Deep Space 2|link=Deep Space 2  InSight|link=InSight  Mars 2|link=Mars 2  Mars 3|link=Mars 3  Mars 6|link=Mars 6  Mars Polar Lander|link=Mars Polar Lander  Opportunity|link=Opportunity (rover)  Perseverance|link=Perseverance (rover)  Phoenix|link=Phoenix (spacecraft)  Rosalind Franklin|link=Rosalind Franklin (rover)  Schiaparelli EDM|link=Schiaparelli EDM  Sojourner|link=Sojourner (rover)  Spirit|link=Spirit (rover)  Tianwen-1|link=Tianwen-1  Viking 1|link=Viking 1  Viking 2|link=Viking 2
ইউরি জোরিন (; জন্ম ৪ সেপ্টেম্বর, ১৯৪৭) একজন প্রাক্তন রাশিয়ান ট্র্যাক অ্যান্ড ফিল্ড মল্লক্রীড়াবিদ, যিনি ১৯৬০ এবং ১৯৭০ এর দশকের শেষের দিকে সোভিয়েত ইউনিয়নের প্রতিনিধিত্বকারী বিশ্ব অ্যাথলেটিকসে অংশগ্রহণ করেছিলেন। তিনি ১৯৭২ গ্রীষ্মকালীন অলিম্পিকে ৪০০ মিটার হার্ডলে অষ্টম স্থানে ছিলেন এবং ৪০০ মিটারে ১৯৭০ সালের ইউরোপিয়ান ইনডোর চ্যাম্পিয়নশিপে অ্যাথলেটিক্সে ভিয়েনায় ব্রোঞ্জ পদক জিতেছিলেন।  তিনি অন্যদের মধ্যে সহকর্মী রাশিয়ান ক্রীড়াবিদ আলেকজান্ডার ব্র্যাচিকভের সাথে ৪ × ২০০ মিটার রিলেতে একটি স্বর্ণপদক জিতেছিলেন।   তথ্যসূত্র    বহিঃসংযোগ    স্পোর্টস- রেফারেন্স ডট কম -এ প্রোফাইল  বিষয়শ্রেণী:সোভিয়েত ইউনিয়নের অলিম্পিক মল্লক্রীড়াবিদ বিষয়শ্রেণী:১৯৭২ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:ইউরোপীয় অ্যাথলেটিকস চ্যাম্পিয়নশিপের পদক বিজয়ী বিষয়শ্রেণী:জীবিত ব্যক্তি বিষয়শ্রেণী:১৯৪৭-এ জন্ম বিষয়শ্রেণী:সোভিয়েত পুরুষ স্প্রিন্টার বিষয়শ্রেণী:সোভিয়েত পুরুষ হার্ডলার বিষয়শ্রেণী:রুশ পুরুষ হার্ডলার
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল।  — ফেরদৌস • ১৪:৪২, ৩ জুন ২০১৭ (ইউটিসি) সৈয়দ এমদাদুল হক মাইজভান্ডারী   – (অপসারণের প্রস্তাবনা দেখুনলগ দেখুন) () এই নিবন্ধের বিশ্বকোষীয় উল্লেখযোগ্যতা প্রশ্নবিদ্ধ। উইকিপিডিয়া নিবন্ধসমূহ এই নিবন্ধে তথ্যসূত্র হিসেবে ব্যবহার করা হয়েছে। উল্লেখযোগ্য তথ্যসূত্রের ঘাটতি রয়েছে। উদ্দেশ্য প্রচারণামূলক। ~ মহীন (আলাপ) ০৯:১৮, ১৯ মে ২০১৭ (ইউটিসি)  উল্লেখযোগ্যতা সুষ্পষ্ট নয়। বিশ্বকোষীয় ক্ষেত্রে উল্লেখযোগ্য অবদান সম্পর্কিত কোন তথ্য নেই। নিবন্ধটি অপসারণে  জানাচ্ছি। - Ashiq Shawon (আলাপ) ০৯:২২, ৩১ মে ২০১৭ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
লালচর ২০১৫ সালে সরকারি অনুদানপ্রাপ্ত মুক্তিপ্রাপ্ত নাদের চৌধুরী পরিচালিত বাংলা ভাষার বাংলাদেশী নাট্য চলচ্চিত্র।   পটভূমি   অভিনয়শিল্পী   আনিসুর রহমান মিলন - রতন  মোহনা মীম - সখি  মাসুম আজিজ - উসমান শেখ  শহীদুজ্জামান সেলিম - তালুকদার  ঝুনা চৌধুরী - রহিম  রফিকউল্লাহ্ সেলিম   সঙ্গীত  সুর ও সংগীত পরিচালনা করেন ফরিদ আহমেদ   তথ্যসূত্র    বহিঃসংযোগ
এডওয়ার্ড জেমস গ্রিগরি (; জন্ম: ২৯ মে, ১৮৩৯ - মৃত্যু: ২২ এপ্রিল, ১৮৯৯) নিউ সাউথ ওয়েলসের ওয়াভার্লি এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৭৭ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছিলেন।  ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলসের প্রতিনিধিত্ব করেছেন।"List of Players who have played for New South Wales". www.cricketarchive.com. Retrieved 11 July, 2017 দলে নেড গ্রিগরি মূলতঃ ডানহাতি ব্যাটসম্যান হিসেবে খেলতেন।   খেলোয়াড়ী জীবন  ১৮৭৭ সালে মেলবোর্নে অস্ট্রেলিয়া-ইংল্যান্ডের মধ্যকার টেস্ট ক্রিকেট ইতিহাসের প্রথম টেস্টে খেলার সৌভাগ্য অর্জন করেন। সমগ্র খেলোয়াড়ী জীবনে তিনি কেবলমাত্র ঐ একটি টেস্টে অংশগ্রহণ করেন। প্রথম ইনিংসে জেমস লিলিহোয়াইটের বলে অ্যান্ড্রু গ্রীনউডের কটে পরিণত হন শূন্য রানে। এরফলে তিনি টেস্ট ইতিহাসের প্রথম শূন্য রানের সন্ধান পান। তবে দ্বিতীয় ইনিংসে জর্জ ইউলিটের বলে টম এমেটের কটে পরিণত হবার পূর্বে ১১ রান করেছিলেন তিনি। এছাড়াও, এক টেস্টের বিস্ময়কারীতে পরিণত হন।  জীবনের শেষদিকে সিডনির অ্যাসোসিয়েশন গ্রাউন্ডের দায়িত্বে ছিলেন যা পরবর্তীকালে সিডনি ক্রিকেট গ্রাউন্ডে পরিণত হয়। সেখানে বর্তমানে স্কোরবোর্ড রয়েছে। নেড গ্রিগরি ও ন্যাট টমসন - একই দিনে জন্মগ্রহণ করার কথা উইজডেনে লিপিবদ্ধ রয়েছে। এরফলে তারা যৌথভাবে শুরুরদিকের অস্ট্রেলীয় ক্রিকেটাররূপে স্বীকৃতি পান। জেমস সাউদার্টনের মৃত্যুর পর তিনিই বয়োজ্যেষ্ঠ জীবিত টেস্ট ক্রিকেটারের স্বীকৃতি পান। তার মৃত্যুর পর টম এমেট বয়োজ্যেষ্ঠ জীবিত টেস্ট ক্রিকেটার হন।   ব্যক্তিগত জীবন  অস্ট্রেলিয়ার জনপ্রিয় ক্রিকেটার সিড গ্রিগরি’র বাবা তিনি। এছাড়াও, ১৮৭৮ সালে ইংল্যান্ডে সফরকারী অস্ট্রেলিয়া একাদশের অধিনায়কের দায়িত্ব পালনকারী ডেভ গ্রিগরি তার ভাই ছিলেন। হ্যারি ডোনানের শ্বশুর তিনি। ২২ এপ্রিল, ১৮৯৯ তারিখে নিউ সাউথ ওয়েলসের র‌্যান্ডউইক এলাকায় ৫৯ বছর বয়সে নেড গ্রিগরি’র দেহাবসান ঘটে। পরবর্তীতে ওয়াভার্লি কাউন্সিলের ব্রোন্ট এলাকায় তাকে সমাহিত করা হয়।   তথ্যসূত্র    আরও দেখুন   বিলি মিডউইন্টার  জেমস লিলিহোয়াইট  বর্ষীয়ান ক্রিকেটারদের তালিকা  অস্ট্রেলীয় টেস্ট ক্রিকেটারদের তালিকা  আন্তর্জাতিক ক্রিকেটে অংশগ্রহণকারী পরিবারের তালিকা  ১৮৭৬-৭৭ ইংল্যান্ড ক্রিকেট দলের অস্ট্রেলিয়া ও নিউজিল্যান্ড সফর   বহিঃসংযোগ       ফাইন্ডএগ্রেভ.কমে নেড গ্রিগরি   বিষয়শ্রেণী:১৮৩৯-এ জন্ম বিষয়শ্রেণী:১৮৯৯-এ মৃত্যু বিষয়শ্রেণী:অস্ট্রেলীয় ক্রিকেটার বিষয়শ্রেণী:অস্ট্রেলিয়ার টেস্ট ক্রিকেটার বিষয়শ্রেণী:নিউ সাউথ ওয়েলসের ক্রিকেটার বিষয়শ্রেণী:সিডনি থেকে আগত ক্রিকেটার বিষয়শ্রেণী:নিউ সাউথ ওয়েলসের পুরুষ ক্রীড়াবিদ